Marcelijus Martinaitis

Marcelijus Teodoras Martinaitis (1936 m. balandžio 1 d. Paserbentyje, Raseinių rajonas – 2013 m. balandžio 5 d. Vilniuje) – Lietuvos poetas, eseistas, vertėjas, visuomenės veikėjas.

Biografija 
Mokėsi Gervinių septynmetėje mokykloje, 1956 m. baigė Kauno politechnikumą. 1956–1957 m. dirbo ryšių techniku, 1957–1958 m. Raseinių rajono laikraščio „Stalinietis“ redakcijoje. 1964 m. baigė Vilniaus universiteto Istorijos ir filologijos fakultetą. 1964–1966 m. „Komjaunimo tiesos“, nuo 1966 m. „Jaunimo gretų“ bei kitų laikraščių ir žurnalų redakcijų darbuotojas. Nuo 1980 m. Vilniaus universiteto Filologijos fakulteto Lietuvių literatūros katedros dėstytojas. 1989 m. išrinktas SSRS AT deputatu. Priklausė Sąjūdžio vadovybei, 1992–1997 m. vadovavo Nacionalinių literatūros ir meno premijų komitetui, nuo 2000 m. LRT tarybos narys. Palaidotas Antakalnio kapinėse.

Kūryba 
Kūrybą ėmė skelbti nuo 1955 m. 1962 m. išėjo pirmasis eilėraščių rinkinys „Balandžio sniegas“. Svarbiausias poezijos motyvas – senosios, archajiškosios, kaimo pasaulėjautos susidūrimas su moderniu pasauliu ir žlugimas. Ši tema labai ryški bene žymiausiame M. Martinaičio kūrinyje „Kukučio baladės“.

Išleido dešimt poezijos rinkinių, keletą eseistikos knygų, pjesių lėlių teatrui. M. Martinaičio kūryba išversta į daugiau nei keturiolika kalbų. Parašė scenarijų Lietuvos kino studijos muzikiniam filmui „Vakar ir visados“ (1984 m., rež. Gytis Lukšas).

Atminimas 
2014 m. Raseinių rajono savivaldybės viešajai bibliotekai suteiktas Marcelijaus Martinaičio viešosios bibliotekos pavadinimas .

Bibliografija 
 Balandžio sniegas: eilėraščiai. – Vilnius: Valstybinė grožinės literatūros leidykla, 1962. – 47 p.: portr.
 Debesų lieptais: eilėraščiai. – Vilnius: Vaga, 1966. – 79 p.: iliustr.
 Saulės grąža: eilėraščiai (dail. Vladislovas Žilius). – Vilnius: Vaga, 1969. – 78 p.: iliustr.
 Akių tamsoj, širdies šviesoj: eilėraščiai (dail. Vladislovas Žilius). – Vilnius: Vaga, 1974. – 87 p.: iliustr.
 Kukučio baladės: eilėraščiai. – Vilnius: Vaga, 1977. – 85 p.
 Poezija ir žodis. – Vilnius: Vaga, 1977. – 245 p.: lent.
 Pelenų antelė: pjesės lėlių teatrui. – Vilnius: Vaga, 1980. – 126 p.
 Tie patys žodžiai: eilėraščiai (dail. Irena Katinienė). – Vilnius: Vaga, 1980. – 90 p.: iliustr.
 Vainikas: rinktinė (dail. Taida Balčiūnaitė). – Vilnius: Vaga, 1981. – 280 p.: iliustr.
 Toli nuo rugių: eilėraščiai (iliustr. Jonas Daniliauskas). – Vilnius: Vaga, 1982. – 77 p.: iliustr.
 Kukučio baladės: baladžių poema (iliustr. Algimantas Švėgžda). – Vilnius: Vaga, 1986. – 155 p.: iliustr.
 Atmintys: lyrika (dail. Rimvydas Kepežinskas). – Vilnius: Vaga, 1986. – 94 p.: iliustr.
 Amžinas tiltas: eilėraščiai. – Vilnius: Vyturys, 1987. – 204 p.
 Gailile raso: poezija (iliustr. Petras Repšys). – Vilnius: Vaga, 1990. – 73 p.: iliustr. – ISBN 5-415-00333-9
 Papirusai iš mirusiųjų kapų: atgimimo ir vilties knyga, 1988–1991: publicistika. – Vilnius: Lietuvos rašytojų sąjungos leidykla, 1992. – 195 p.
 Atmintys: lyrika (dail. Romualdas Orantas). – 2-asis leidimas. – Vilnius: Lietuvos rašytojų sąjungos leidykla, 1995. – 127 p.: iliustr. – ISBN 9986-413-45-1
 Atrakinta: eilėraščiai. – Vilnius: Lietuvos rašytojų sąjungos leidykla, 1996. – 110 p.: iliustr. – ISBN 9986-413-87-7
 Sugrįžimas: eilėraščių rinktinė. – Vilnius: Tyto alba, 1998. – 554 p.: portr. – ISBN 9986-16-088-X
 Laiškai Sabos karalienei: esė romanas. – Vilnius: Tyto alba, 2002. – 333 p. – ISBN 9986-16-263-7
 Tolstantis: eilėraščiai. – Vilnius: Lietuvos rašytojų sąjungos leidykla, 2002. – 63 p. – ISBN 9986-39-220-9
 Pareisiu su paukščiais: rinktinė aukštesniųjų klasių moksleiviams (sud. Marius Mikalajūnas). – Vilnius, Tyto alba, 2002. – 153 p. – ISBN 9986-16-261-0
 Lietuviškos utopijos: dialogai, pokalbiai, straipsniai, interviu, 1991–2003. – Vilnius: Tyto alba, 2003. – 210 p. – ISBN 9986-16-328-5
 K. B. įtariamas: eilėraščiai (fotogr. Ričardas Šileika). – Vilnius: Lietuvos rašytojų sąjungos leidykla, 2004. – 107 p.: iliustr. – ISBN 9986-39-359-0
 Tylintys tekstai: užrašai iš raudonojo sąsiuvinio, 1971–2001. – Vilnius: Lietuvos rašytojų sąjungos leidykla, 2006. – 287 p. – ISBN 9986-39-427-9
 Atmintys: meilės lyrikos albumas (dail. Jūratė Stauskaitė). – 3-asis leidimas. – Vilnius: LRS leidykla, 2008. – 125 p.: iliustr. – ISBN 978-9986-39-522-5
 Marcelijus Martinaitis: eilėraščiai. – Kaunas: Naujasis lankas: Kauno meno kūrėjų asociacija, 2009. – 63 p. – ISBN 978-9955-03-580-0
 Mes gyvenome: biografiniai užrašai. – Vilnius: Lietuvos rašytojų sąjungos leidykla, 2009. – 222 p. – ISBN 978-9986-39-621-5
 Drakonas ir upė: eilėraščių ciklas vaikams; Seno smuikininko dainelės: eilėraščiai vaikams ir jų tėveliams (dail. Marius Jonutis). – Vilnius: Dominicus Lituanus, 2010. – 39, 53 p.: iliustr. – ISBN 978-9955-811-22-0
 Marcelijaus margučiai: Velykos su Marcelijumi Martinaičiu: fotoalbumas su tekstais (fotogr. Ričardas Šileika, Vytautas Balčytis). – Vilnius: Lietuvos rašytojų sąjungos leidykla, 2012. – 88 p.: iliustr. – ISBN 978-9986-39-707-6
 Kukučio baladės: baladžių poema (iliustr. Algimantas Švėgžda). – 3-asis leidimas. – Vilnius: Vaga, 2012. – 155 p.: iliustr. – ISBN 978-5-415-02264-9
 Sugrįžęs iš gyvenimo: literatūriniai laiškai, pokalbiai / Viktorija Daujotytė, Marcelijus Martinaitis. – Vilnius: Alma littera, 2013. – 413 p. – ISBN 978-609-01-0867-3
 Marcelijus Martinaitis: Vakar ir visados/ Poezijos rinktinė. Serija „Lietuvių literatūros lobynas XX a.“. Sudarytoja Deimantė Kažukauskaitė-Kukulienė. Vilnius: LRS leidykla, 2017. – 512 p. – ISBN 978-9986-39-953-7

Įvertinimas 
 1975 m. „Poezijos pavasario“ laureatas
 1984 m. LSSR valstybinė premija
 1995 m. Pauliaus Širvio literatūrinė premija
 1995 m. DLk Gedimino 4 laipsnio ordinas 
 1998 m. Lietuvos nacionalinė kultūros ir meno premija
 2000 m. Lietuvos nepriklausomybės medalis
 2009 m. Lietuvių literatūros ir tautosakos instituto literatūros premija
 2010 m. Žemaitės literatūrinė premija
 2010 m. Raseinių rajono garbės pilietis
 2011 m. Juozo Paukštelio literatūros premija

Šaltiniai

Literatūra 
 Prilenktas prie savo gyvenimo / Marcelijus Martinaitis; kalbino ir kalbėjosi Viktorija Daujotytė. – Vilnius: Vyturys, 1998. – 222 p.: iliustr. – ISBN 5-7900-0804-6
 Archajika ir modernybė: Marcelijus Martinaitis laikų sąvartose: straipsnių rinkinys skiriamas M. Martinaičio 70-mečiui / Saulė Matulevičienė, Audinga Peluritytė-Tikuišienė. – Vilnius: Vilniaus universiteto leidykla, 2008. – 163 p. – ISBN 978-9955-33-382-1
 Marcelijus Martinaitis: bibliografijos rodyklė / rengėjos Salomėja Peciulkienė, Rita Kivilšienė, Jūratė Zvėgienė, sudarytoja Saulė Matulevičienė. – Vilnius: Akademinė leidyba, 2011. – 326 p.: portr. – ISBN 978-9955-33-665-5
 Boružė, ropojanti plentu: prigimtinės kultūros kasinėjimai Marcelijaus Martinaičio kūryboje / Viktorija Daujotytė. – Vilnius : Lietuvos rašytojų sąjungos leidykla, 2013.
  Marcelijus: atsiminimai apie Marcelijų Martinaitį / sudarytojai Giedrius Genys ir Fausta Radzevičiūtė. – Vilnius : Lietuvių literatūros ir tautosakos institutas, 2016.

Nuorodos 

 Biografija, kūryba

LTSR valstybinės premijos laureatai
Lietuvos nacionalinės kultūros ir meno premijos laureatai
Lietuvos mokslo tarybos nariai
Lietuvos poetai
Lietuvos miestų ir rajonų garbės piliečiai
Vilniaus universiteto dėstytojai